พระราชกฤษฎีกากำหนดเขตที่ดิน ในท้องที่ตำบลขะเนจื้อ ตำบลพระธาตุ ตำบลแม่ระมาด ตำบลแม่จะเรา อำเภอแม่ระมาด และตำบลแม่กาษา อำเภอแม่สอด จังหวัดตาก ให้เป็นเขตปฏิรูปที่ดิน พ.ศ. 2543
พระราชกฤษฎีกา
พระราชกฤษฎีกา
กำหนดเขตที่ดิน
ในท้องที่ตำบลขะเนจื้อ
ตำบลพระธาตุ
ตำบลแม่ระมาด ตำบลแม่จะเรา อำเภอแม่ระมาด
และตำบลแม่กาษา
อำเภอแม่สอด จังหวัดตาก
ให้เป็นเขตปฏิรูปที่ดิน
พ.ศ. ๒๕๔๓
 

ภูมิพลอดุลยเดช ป.ร.
ให้ไว้ ณ วันที่ ๗
กุมภาพันธ์ พ.ศ. ๒๕๔๓
เป็นปีที่ ๕๕ ในรัชกาลปัจจุบัน

พระบาทสมเด็จพระรปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน ในท้องที่ตำบลขะเนจื้อ
ตำบลพระธาตุตำบลแม่ระมาด ตำบลแม่จะเรา อำเภอแม่ระมาด และตำบลแม่กาษา อำเภอแม่สอด
จังหวัดตาก ให้เป็นเขตปฏิรูปที่ดิน

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทยและมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดิน
ในท้องที่ตำบลขะเนจื้อ ตำบลพระธาตุ ตำบลแม่ระมาด ตำบลแม่จะเรา อำเภอแม่ระมาด
และตำบลแม่กาษา อำเภอแม่สอด จังหวัดตาก ให้เป็นเขตปฏิรูปที่ดิน พ.ศ. ๒๕๔๓


มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

มาตรา ๓ ให้ที่ดินในท้องที่ตำบลขะเนจื้อ
ตำบลพระธาตุ ตำบลแม่ระมาด ตำบลแม่จะเรา อำเภอแม่ระมาด และตำบลแม่กาษา อำเภอแม่สอด
จังหวัดตาก ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน

มาตรา ๔ ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์
และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ชวน หลีกภัย
นายกรัฐมนตรี

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากในท้องที่ตำบลขะเนจื้อ 
ตำบลพระธาตุ ตำบลแม่ระมาด ตำบลแม่จะเรา อำเภอแม่ระมาด และตำบลแม่กาษา
อำเภอแม่สอด จังหวัดตาก มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้




























วิภา/ปรับปรุง
๑๘ กุมภาพันธ์ ๒๕๔๘







[๑] ราชกิจจานุเบกษา
เล่ม ๑๑๗/ตอนที่ ๙ ก/หน้า ๓๘/๑๗ กุมภาพันธ์ ๒๕๔๓